Extras din Regulamentul specific privind organizarea si desfășurarea Olimpiadei de informatică nr.25844/1.02.2019

## Salvarea soluțiilor - etapa județeană/ a sectoarelor municipiului Bucureşti, etapa națională

Atât la ***etapa județeană/ a sectoarelor municipiului Bucureşti***, cât și la ***etapa națională***, fiecare concurent va salva sursele proprii într-un director având drept nume ID-ul său.

ID –ul alocat elevului este format din 8 caractere. Acest ID va fi asociat concurenţilor în mod automat la înregistrarea acestora pe site-ul olimpiada.info.

ID-ul concurenţilor va avea formatul, după caz:

* judet\_clasa\_nrOrdine (judet-2 caractere, clasa-1 caracter, nrOrdine - 3 caractere)
* sector\_clasa\_nrOrdine (sector-2 caractere, clasa-1 caracter, nrOrdine - 3 caractere); format pentru sectoarele municipiului Bucureşti: S1, S2, S3, S4, S5, S6.

Pentru fiecare problemă concurentul va salva în directorul având drept nume ID-ul său un singur fişier – fişier sursă - denumit după următoarele reguli:

* numele fişierului sursă, identic cu numele problemei, scris numai cu litere mici.
* extensia fişierului sursă, indicând limbajul de programare utilizat de concurent în rezolvarea problemei, se va scrie cu litere mici. Extensiile permise pentru fişierele sursă ale concurenţilor sunt: c, cpp şi pas;

Exemplul 1.

Subiectul la gimnaziu conţine problemele cu numele “casa”, “munte”.

Directorul cu numele BV\_5\_003 creat de concurentul cu ID-ul BV\_5\_003 va conţine cele două surse corespunzătoare fiecărei probleme, şi anume: casa.c, munte.c, sau casa.cpp, munte.cpp sau casa.pas, munte.pas, în funcţie de limbajul de programare utilizat.

Exemplul 2.

Subiectul la liceu conţine probleme cu numele “casa”, “munte”, “ploaie”.

Directorul cu numele IS\_B\_005 creat de concurentul cu ID-ul IS\_B\_005 va conţine cele trei surse corespunzătoare fiecărei probleme, şi anume: casa.c, munte.c, ploaie.c sau casa.cpp, munte.cpp, ploaie.cpp sau casa.pas, munte.pas, ploaie.pas în funcţie de limbajul de programare utilizat.

Astfel, în directorul cu numele ID – elev se va găsi câte o singură sursă pentru fiecare problemă rezolvată, denumită în conformitate cu prevederile Regulamentului specific. (Atât numele fișierelor sursă cât și extensiile acestora se vor scrie cu litere mici, așa cum se precizează în enunțul fiecărei probleme). Prin urmare, numărul fișierelor din acest director este mai mic sau egal cu numărul de probleme din proba de concurs.

Acest director nu va conține alte subdirectoare.